નવી દિલ્હી: લોકસભામાં શુક્રવારે અવિશ્વાસ પ્રસ્તાવ પર ચર્ચા દરમિયાન કોંગ્રેસ અધ્યક્ષ રાહુલ ગાંધીએ સરકાર પર ફ્રાંસની સાથે કરાયેલી રાફેલ ડીલ અંગે મૂકેલા ગંભીર આરોપોને ફાંસને પાયામાંથી ફગાવી દીધા છે. રાહુલે કહ્યું હતું કે, આ ડીલમાં કૌભાંડ થયું છે અને વિમાનોની કિંમત વધુ કરી દેવામાં આવી છે. રાહુલે સાથે જ આરોપ લગાવ્યો કે, સંરક્ષણ મંત્રી નિર્મલા સીતારમણે રાફેલ ડીલને લઈને દેશ સાથે જુઠ્ઠું બોલ્યાં છે. હવે ફ્રાંસની સરકારે રાહુલના આરોપોને ફગાવી દેતા કહ્યું કે, બંને દેશોમાં માહિતી ગુપ્ત રાખવાનો કરાર ચે અને તેને જાહેર કરી શકાય નહીં.